ფრიგიული მუზარადი

მინი|ფრიგიული მუზარადი საყბეურებით, თანამედროვე რეკონსტრუქცია.|248x248პქ
ფრიგიული მუზარადი, ასევე ცნობილი, როგორც თრაკიული მუზარადიWilcox, Peter; Embleton, Gerry (1982). Rome’s Enemies (1): Germanics and Dacians (Men at Arms Series, 129). Oxford: Osprey Publishing Limited. — საბრძოლო თავსაბურავი, რომელიც ანტიკურ საბერძნეთში შეიქმნა და ასევე გამოიყენებოდა თრაკიაში, დაკიაში, დიდ საბერძნეთში, ელინისტურ სამყაროსა და რომის იმპერიაშიც კი.Sekunda, Nicholas; McBride, Angus (1984). The Army of Alexander the Great. Oxford: Osprey Publishing Limited.მარცხნივ|მინი|242x242პქ|მაკედონელი ჰიპასპისტი ფრიგიული მუზარადით.

 მახასიათებლები 
მუზარადის გავრცელებული სახელები (ფრიგიული ან თრაკიული) მომდინარეობს მისი ფორმიდან, განსაკუთრებით მისი ზედა, წინ გადმოხრილი დაბოლოებისგან, რომელიც იმეორებს ფრიგიელთა და თრაკიელთა ქუდების ფორმას, რომელსაც ფრიგიულ ჩაჩსაც უწოდებენ.

სხვა ბერძნული მუზარადების მსგავსად, ფრიგიული მუზარადიც ბრინჯაოსგან მზადდებოდა. როგორც წესი, მუზარადი ბრინჯაოს ერთი ფირფიტისგან იჭედებოდა, თუმცა ხანდახან მუზარადის წინ გადმოხრილი ზედა დაბოლოება ცალკე იჭედებოდა და შემდეგ მოქლონდებოდა მუზარადზე. მუზარადის ქვედა ნაწილი წინ გამოზრდილი იყო, რითაც მეომრის სახეს იცავდა ზემოდან წამოსული დარტყმებისა და მზის პირდაპირი სხივებისგან. ფრიგიულ მუზარადს ზოგჯერ უმატებდნენ საყბეურებსაც, რომელიც ლოყის არეს იცავდა და ხანდახან იმდენად დიდი ზომისაც იყო, რომ სახეზე მხოლოდ თვალებისა და ცხვირის არეს ტოვებდა ცარიელს. ასეთ შემთხვევაში ზოგჯერ საყბეურებზე ხდებოდა წვერისა და ულვაშის გრავირებული დეკორაციების გაკეთება.Connolly, Peter (1998). Greece and Rome at War. London: Greenhill Books.

 გამოყენება 
ფრიგიული მუზარადი ეხურა მაკედონურ კავალერიას მეფე ფილიპე II-ის დროს, თუმცა, როგორც ცნობილია, მისი ვაჟი ალექსანდრე მაკედონელი თავისი კავალერიისთვის ამჯობინებდა უფრო ღია ტიპის ბეოტიურ მუზარადებს, რომლებსაც ქსენოფონტი უწევდა რეკომენდაციას.Anderson, J. K. (1961). Ancient Greek Horsemanship. Berkeley and Los Angeles: University of California Press. ამის მიუხედავად, ფრიგიული მუზარადი აქტიურად ფიგურირებს ალექსანდრე მაკედონელის ქვეითების გამოსახულებებზე, მაგალითად, ალექსანდრეს სარკოფაგზე.Heckel, Waldemar; Jones, Ryan (2006). Macedonian Warrior: Alexander’s Elite Infantryman. Oxford: Osprey Publishing Limited. ფრიგიული მუზარადი დიდი სიხშირით გამოიყენებოდა საბერძნეთის კლასიკური ერის დასასრულსა და ელინისტურ პერიოდში, როცა მან ჩაანაცვლა კორინთული მუზარადი.Connolly, Peter (1998). Greece and Rome at War. London: Greenhill Books.

 სქოლიო 

კატეგორია:საბრძოლო თავსაბურავები
კატეგორია:საბრძოლო აღჭურვილობა
კატეგორია:ანტიკური ბერძნული მუზარადები